Stein Kiran

Stein Kiran (1954–2020) var en norsk skuespiller og teaterinstruktør.

Kiran var ansatt som dukkespiller ved Oslo Nye Teater fra 1979 og medvirket i en rekke produksjoner. I en periode var han også dukketeatrets kunstneriske leder. Kiran regisserte blant annet Brødrene Løvehjerte, og sto bak dramatisering og regi på suksessoppsetningene Jul med Prøysen og snekker Andersen, Albert Åberg og Høyt og lavt med Albert Åberg. Stein Kiran hadde også engasjementer som skuespiller og instruktør ved Riksteatret, Det norske teatret, Rogaland Teater og Hordaland Teater. Fra starten i 1985 og frem til 1999 var han dessuten instruktør for Bærum Barneteater.

Stein Kiran var sønn av kringkastingsmannen og forfatteren Hartvig Kiran og oversetteren Anna Karin Kiran, og bror til NRK-medarbeideren Yngvil Kiran.

 Referanser 

 Eksterne lenker 



Kategori:Norske skuespillere
Kategori:Norske filmregissører
Kategori:Dukketeater
Kategori:Norske dukkespillere